Crocodylus moreletii

O ***Crocodylus moreletii***, xeralmente coñecido como crocodilo de Morelet ou crocodilo mexicano, é unha especie de crocodilo de modesto tamaño que se encontra só en hábitats de auga doce de rexións atlánticas de México, Belize e Guatemala. Xeralmente crece ata os 3&nbsp;m de lonxitude. A situación da especie cualifícase como "pouco preocupante".

## Taxonomía e etimoloxía 
O crocodilo de Morelet descubriuse para a ciencia en México en 1850 e recibiu o nome do naturalista francés que a descubriu, Pierre Marie Arthur Morelet (1809–1892). Durante bastante tempo foi confundido co crocodilo americano e o crocodilo cubano debido ás súas similares características e unha ambigua localidade tipo. Non se aceptou que fose unha especie separada ata a década de 1920.

## Características 
O crocodilo de Morelet ten un morro bastante ancho Case todos os individuos que pasan de 2,5&nbsp;m son machos e nese avanzado estado de madurez, o macho experimenta un significativo cambio na morfoloxía osteolóxica cranial, xa que o cranio incrementa a súa anchura e robustez. Os machos adultos grandes poden alcanzar unha lonxitude de 3&nbsp;m, e superar esta medida considérase algo excepcionalmente raro nesta especie, aínda que o récord rexistrado é de 4,5&nbsp;m. A masa corporal desta especie adoita estar entre os 38 e 58&nbsp;kg, pero na medida están incluídos individuos en catividade probablemente con sobrepeso; a media de peso en individuos silvestres de Belize medidos foi duns 27,7&nbsp;kg. O peso dun macho grande silvestre de 3&nbsp;m é como media de 83,9&nbsp;kg. En conxunto, esta especie é de aparencia similar ao crocodilo cubano e, ao máis grande, crocodilo americano.

## Distribución e hábitat 
[miniatura|esquerda|400px|Crocodilo de Morelet silvestre preto do lago [Coba, Quintana Roo, México.]]

O crocodilo de Morelet pode encontrarse en hábitats de augas doces de América Central Os bosques de piñeiros de Belize son un exemplo do tipo e ecorrexión na que viven. Nos hábitats de auga doce prefire áreas illadas moi apartadas. Esta especie de crocodilo pode encontrarse principalmente en pantanos e marismas, Son hábitats con cuberta forestal que lles axuda a esconderse. A súa área de distribución amplíase moito durante as estacións chuviosas cando teñen lugar inundacións e é máis fácil para eles desprazarse. Varios periódicos mexicanos informaron que algúns réptiles que vivían no río non parecían ser aligátores, que son nativos de Texas, senón crocodilos de Morelet, que son nativos de Tamaulipas desde San Fernando cara ao sur. Avistáronse crocodilos nas cidades de Matamoros, Reynosa e tan ao norte como Nuevo Laredo. Os avistamentos fixeron que as autoridades policiais da zona puxesen sinais de advertencia para que a xente non entre no río.

## Bioloxía e comportamento 
miniatura|Crocodilo de Morelet esperando para tender unha emboscada.

### Caza e dieta 
Como a maioría dos crocodilianos, o crocodilo de Morelet é moi oportunista e depreda practicamente calquera cousa que poida capturar e dominar que haxa no seu territorio. Os crocodilos xuvenís aliméntanse principalmente de peixes e insectos ata que son máis grandes e máis capaces de atrapar grandes presas. Os adultos víronse en ocasións comendo vacas bastantes grandes e un tapir adulto, aínda que nestes casos eran carcasas, e o tapir fora matado por un xaguar. Tamén se observou neles canibalismo de individuos máis pequenos. Malia o tamaño relativamente pequeno da especie, os espécimes adultos son agresivos e poden facilmente someter unha persoa desprevida que está preto da auga. Debido a que consumiron parte das capturas, os ataques mortais rexistrados son probablemente casos de depredación máis que de autodefensa.

### Reprodución 
miniatura|esquerda|Exemplar de 6 meses, en Tiergarten Schönbrunn

A reprodución ten lugar xeralmente entre abril e xuño En catividade, os crocodilos novos son tratados agresivamente polos crocodilos adultos, pero nunca polas crías.

## Conservación 
[miniatura|Crías de crocodilo de Morelet no [Cotswold Wildlife Park, Inglaterra.]]
O crocodilo de Morelet leva moito tempo ameazado pola destrución do hábitat e a caza ilegal. Ambos os factores fixeron que se reducise significativamente a súa poboación. Foron cazados pola súa pel durante as décadas de 1940 e 1950

Un dos principais grupos protectores dos crocodilos hoxe é o CSG, ou *Crocodile Specialist Group*, que empezou as súas actividades en 1971. É unha organización de ámbito mundial de biólogos e outros profesionais dedicados á conservación de todas as especies de crocodilianos. O CSG monitoriza todo o comercio de peles de crocodilo e axuda a determinar se as peles son legais ou de procedencia ilegal. Cando esta organización empezou, todas as especies de crocodilos estaban en perigo ou ameazadas. Pero actualmente a situación de moitas delas mellorou.

“En 1996 un terzo das especies de crocodilianos eran suficientemente abondosas para soportar unha captura anual regulada, outro terzo xa non estaba en perigo de extinción, e o terzo restante aínda seguen en perigo.”

## Notas 
## Véxase tamén 
### Ligazóns externas 
* Britton, Adam. "How Long Do Crocodiles Live for?" Crocodilian Conservation Database. 2002.
* Ataques